Franz Beckenbauer

Franz Anton Beckenbauer (* 11. september 1945) je nemecký futbalový tréner a bývalý hráč. Mal prezývku der Kaiser („cisár“) kvôli jeho elegantnému štýlu, jeho vodcovským vlastnostiam, jeho krstnému menu "Franz" (ktorý pripomínalo rakúskeho cisára) a jeho dominancií na futbalovom ihrisku. Vo všeobecnosti je považovaný za najlepšieho nemeckého futbalistu a patrí k najlepším európskym futbalistom v histórií.

Bol univerzálnym hráčom, začínal hrávať ako stredopoliar ale neskôr sa adaptoval na iné úlohy na ihrisku, často býva označovaný ako tvorca roly libera.

Dvakrát získal Zlatú loptu pre najlepšieho futbalistu roka, 103-krát nastúpil za Západné Nemecko a hral na troch Majstrovstvách sveta. Bol kapitánom mužstva, ktoré získalo titul na Majstrovstvách sveta 1974. Druhýkrát sa stal majstrom sveta ako tréner v roku 1990. Na klubovej úrovni vyhral za Bayern Mníchov trikrát po sebe Európsky pohár v rokoch 1974 až 1976 a Pohár víťazov pohárov v 1967. Neskôr sa stal trénerom a predsedom Bayernu. Je tiež členom medzinárodnej siene slávy.

V roku 1999 získal v ankete Európsky hráč storočia, ktorú organizovalo IFFHS druhé miesto po Johanovi Cruijffovi. V ankete Svetový hráč storočia získal po Pelém a Cruijffovi tretie miesto.

Dnes je  Beckenbauer vplyvná osobnosť v nemeckom a medzinárodnom futbale. Úspešne viedol nemeckú kandidatúru na usporiadanie Majstrovstvá sveta 2006 a predsedal organizačnému výboru.

Referencie

Iné projekty

Zdroj 

Nemeckí futbalisti
Nemeckí futbaloví tréneri
Hráči Bayern München
Hráči Hamburger SV
Hráči Majstrovstiev sveta vo futbale 1966
Hráči Majstrovstiev sveta vo futbale 1970
Hráči Majstrovstiev sveta vo futbale 1974
Hráči Majstrovstiev Európy vo futbale 1972
Hráči Majstrovstiev Európy vo futbale 1976
Majstri Európy vo futbale
Majstri sveta vo futbale
Držitelia Zlatej lopty
Osobnosti na rakúskych poštových známkach
Osobnosti z Mníchova